b'\n_START_ARTICLE_\nClose to the Edge\n_START_SECTION_\nBakgrunn\n_START_PARAGRAPH_\nBandet benytter her den episke komposisjonsstilen til sin ytterste grense (bokstavelig talt \xc2\xabclose to the edge\xc2\xbb), og Yes presenterer her det som regnes som deres st\xc3\xb8rste kreative h\xc3\xb8ydepunkt. Tekstene er if\xc3\xb8lge Jon Anderson inspirert av Herman Hesses bok Siddhartha, og er sterkt preget av mystikk og \xc3\xa5ndelighet. \xc2\xabAnd You And I\xc2\xbb og \xc2\xabSiberian Khatru\xc2\xbb har siden utgivelsen blitt spilt p\xc3\xa5 n\xc3\xa6rmest samtlige av bandets konserter._NEWLINE_Straks etter at albumet var ferdig innspilt sommeren 1972, besluttet Bill Bruford seg for \xc3\xa5 forlate bandet. Alan White ble raskt valgt som Brufords erstatter. White spiller ikke p\xc3\xa5 albumet, men m\xc3\xa5tte l\xc3\xa6re seg det i l\xc3\xb8pet av tre dager \xe2\x80\x93 f\xc3\xb8r bandets neste turn\xc3\xa9 startet. Bruford tilb\xc3\xb8d seg \xc3\xa5 bli med p\xc3\xa5 de f\xc3\xb8rste konsertene for \xc3\xa5 \xc2\xabl\xc3\xa6re opp\xc2\xbb Alan White, men White og resten av bandet takket h\xc3\xb8flig nei, og det var kun White som spilte trommer p\xc3\xa5 den p\xc3\xa5f\xc3\xb8lgende turneen.'